እቲ ምህዞ፡ ድቅታት ብምምራጽ ፍሉይ ደረጃ ኣእምሮን ፍሉይ ኣካላዊ ባህርን ዘለዎም ቆልዑ ንምፍራይ እንተተጠቐምሉኸ ሳዕቤኑ እንታይ ክኽውን ይኽእል ዝብሉን ካልኦትን፡ ካብቶም ክለዓሉ ዝኽእሉ ኣገደስትን ተነቀፍትን ሕቶታት እዮም። ሓደ ካብቲ ምድላው ዘድልዮ ጉዳይ ድማ፡ ኣብ ነፍሲ ወከፍ ላቦራቶሪ፣ ዩኒቨርሲቲን ካልኦት መፈጠርና (DNA) ክቕይራ ዝህቅና ትካላትን፡ ሞራላውያን ወከልቲ ወይ ድማ ተዓዘብቲ ከምዝህልዉ ምግባር'ዩ። "ኣየናይ ክፋል ባህርያዊ መፈጠርና ከምዘለዎ ክንዕቅቦ ከምዘለና ክንሓስብ ግዜ ክወስደልና'ዩ። ነዚ ንምግባር ኣብ እንታይነት ሰብ፡ ዝተፈላለዩ ኣራኣእያታት ኣብ ግምት ክኣቱ ከድሊ'ዩ" ይብል ኣብ ከተማ ወሊንግቶን፡ ኒውዝላንድ፡ ኣብ ቪክቶርያ ዩኒቨርሲቲ ናይ ሞራላውነት (ኢትክስ) መምህር፡ ፕሮፌሰር ኒኮላስ ኣጋር። ምውሳኽ ዝሸምገለ ክፋል ህዝቢ ዓለም እቲ ብድሆ፡ እናተተኮሰ ዝመጽእ ዘሎ ብዝሒ ህዝቢ ዓለም ጥራይ ዘይኮነ፡ ሰባት ነዊሕ ዕድመ ይነብሩ ምህላዎም እዩ። እዚ ጽቡቕ ነገር እኳ እንተኾነ ተወሳኺ ብድሆን ጸቕጥን ዝፈጥር'ዩ። ምኽንያቱ ድማ፡ ሽማግለታት ማሕበራውን ጥዕናውን ምእላይን ክንክንን ስለዘድልዮም። ኣብ 2100 ዓመተ ምሕረት፡ ቁጽሪ ናይቶም ኣብዚ እዋን'ዚ ዝነብሩ ዘለዉ 500ሽሕ ልዕሊ 100 ዓመት ዝዕድሚኦም ሰባት ብ50 ዕጽፊ ብምውሳኽ ናብ 26 ሚልዮን ክድይብ ትጽቢት ይግበረሉ። ኣብ ከም በዓል ዓባይ ብሪጣንያ፡ ጃፓንን ቻይናን ዝኣመሰላ ሃገራት፡ ብዝሒ ናይ ልዕሊ 65 ዝዕድሚኦም ሰባት ልሙድ ተርእዮ ክኸውን'ዩ። ነዚ ከቢድ ሰኸም ንምቅላል ምናልባት ከምዚ ጃፓን ድሮ ክትሓስበሉ ጀሚራ ዘላ፡ ሓገዝ ናይ ሮቦት ከየድለየ ኣይተርፍን። ካብኡ ሓሊፉውን ነቲ ብዕብየት ካብ ስራሕ ዓዲ ዝወዓለ ሓይሊ ሰበን ንምትካእን ምናልባት'ውን ዘንቆልቆለ መጠነ-ወሊድ ህዝበ ንምሕዋይን፡ ስደተኛታት ንምስሓብ ዝዓለመ ናይ ኢሚግሬሽን ፖሊሲ ለውጥታት ከተኣታትዋ ክግደዳ እየን። ምንጪ ስእሊ, VCG መግለጺ ስእሊ, ብጽቕጥቅጥ ተሸከርከርቲ ካብ ዝተጎብኣ ከተማታት ዓለምና ሓንቲ ዝጸነታ ከተማታት እንዳ በረኸ ዝመጽእ ዘሎ ጽፍሒ ባሕሪ ንገለ ከተማታት በብቑሩብ እናወሓጠ ይርከብ። ነዛ ኣብዚ ዝሓለፍፈ ቅንያት ንሓያል ህቦብላ (ሃሪኬን) "ኢርማ" ተቓሊዓ ዝቐነየት ኣሜሪካዊት ከተማ ማያሚ እንተተዓዚብና፡ ከተማታት 21 ክፍለ-ዘመን ዘካይደኦ ዘለዋ ለውጥታት ንምርኣይ ዘሸግር ኣይኮነን። ምልውዋጥ ክሌማ ዘስዓቦ ምዕልቕላቕ ጥራይ ዘይኮነ፡ ተለዋዋጢ ኩነታት ኣየር ዘገደዶ ሓድሽ ንድፊታት ህንጻ ከተተኣታቱ ምጅማራ፡ መርኣያ ናይቲ ዘጋጥመን ዘሎ ኩነታት'ዩ። ከተማ ማያሚ፡ ንሓደስቲ ህንጻታት ብዝምልከት ዘውጽኣቶ ቅጥዒ'ውን፡ ዘኾን ይኹን ቀዳማይ ደርቢ ኣዝዩ ልዒሉ ክስራሕ የገድድ። እዚ ንባዕሉ ግን ግዜያዊ ፍታሕ እምበር፡ እቲ ኩነታት እንዳገደደ ኣብ ዝኸደሉ እዋን፡ ሰፊሕ ክፋላት ከተማታት፡ ደሴታትን ከም በዓል ባንግላደሽ ዝኣመሰላ፡ ትሕት ኢለን ዝርከቡ ካባቢታትን ንሓዋሩ ምስኣን ዘይተርፍ እንዳኾነ'ዩ ዝመጽእ ዘሎ። ድሮ ኣብ ከተማታት ዝነብር ህዝቢ እናዛየደ ምምጽኡ ነተን ከተማታት ዓቢ ጸቕጢ ፈጢሩለን ኣሎ። ምምልውዋጥ ክሌማ ዘስዓቦ ሰፊሕ ምፍንቓል ህዝቢ እንተተወሲኽዎ፡ ነቶም ትሕተ-ቅርጽታት፡ ኣገልግሎታት ቁጠባን እተን ከተማታት ልዕሊ ዓቕመን ከምዝምጠጣ ክገብር'ዩ። ፍልቀት ማሕበራዊ መራኸቢታት ኣብዚ ዝሓለፈ ዓሰርተ ዓመታት ማሕበራዊ መራኸቢታት ንርክባትና ሓላሊኽዎ ይርከብ። ከምኡ ኢሉ ምቕጻሉ እውን ኣይተርፎን'ዩ፡ እንቲ ምንታይሲ ኣብዚ እዋን'ዚ ዝበዝሕ ሰብ ሓቤረታን ዜናን ብእኡ ኣቢሉ ስለዝረክብ። እዚ ብዘይ'ቲ ኣብ መስመር ኢንተርነት ዘጋጥመና ምስርጣይ (ሃራስመንትስ) እዩ። ድሕሪ 30 ዓመታትከ ማሕበራዊ መራኸቢታት ከመይ ክመስል ይኽእል?
